बाक्सा जिल्ला तामुलपुर महकुमानि बेन्दोंनि सिङाव थानाय गेरुवा (कलबारि) गामिनि राजिब रामसियारिनि फासाज्ला, 12 थाखोआव फरायफुबाय थानाय फरायसा कृसु रामसियारि मुंनि सासे फरायसाया उन्दै बैसोनिफ्रायनो सावगारि आखिनानै मोजां मोनबोग्रा राजिब रामसियारिनि फिसाज्ला नैजि बोसोर बैसोनि कृसु रामसियारिआ अनलाइन सावगारि आखिनाय बादायलायनायाव बाहागो लादोंमोन । बे बादायलायनायाव 30 मिनिटनि गेजेराव लामायाव गारनानै दोननाय अनथाय दाब्लाखौ खनना लाबोनानै भारतनि मुंदांखा जायगा आरो गेदेमा सुबुंखौ आखिनाय जादोंमोन जेरै- इण्डिया गेट, ताज मेहोल, लताज मन्दिर, रेद फर्ट, जनटर मनटर, कुटुब मिनार, महात्मा गान्धी, भगत सिं आरो जवाहरलाल नेसरु बायदि बायदिनि सावगारि । बेखौ आखिखांनायनि उनाव अनलाइननि गेजेरजों फोरमायथि हरनायनि उनाव कृसु रामसियारि बिथाङा जुन दाननि 27 खालाराव देरहासार जानो हानानै ए बि आर The Assam Book of Records आव सायख’जायो । बिथांनि देरहासार जानाया ओनसोलनि बर’ माहारि आरो सावगारि आखिना मोजां‌ मोनग्रा सुबुंफोरखौ थुलुंगा होदों ।